འོན་ཀྱང་འཇིག་རྟེན་ཆོས་བརྒྱད་ཀྱི་རྫུན་རིས་ནི་གདོད་ནས་ཡལ་བའི་དབང་རྟགས་ཡིན་ཕྱིར་གཟུ་གནས་བློ་གྲོས་དང་ལྡན་པ་རྣམས་ཀྱིས་རྗེས་སུ་ཡི་རངས་ཅི་མི་ཤོར་བ་དང་།མདོ་བསྡུ་དག་ན་དེ་བཞིན་གཤེགས་པའི་སྐུ་གདུང་རྒྱས་པར་འགྱུར་ཞེས་པ་ལྟར་རོ།དེ་ནས་ཁོང་གི་སྐུ་གདུང་རིམ་བཞིན་མེ་མཆོད་ལ་ཕུལ་པ་ན་ས་གཡོ་བ་དང་སྒྲ་ལྡིར་བའི་ལྟས་སོགས་ཕུན་སུམ་ཚོགས་པ་མ་ལུས་ཚང་ཞིང་།ཡ་མཚན་གྱི་ལྟད་མོ་སྣ་ཚོགས་སེམས་ཅན་ཀུན་གྱི་འདྲེན་བྱེད་དབང་བོའི་ལམ་དུ་བཀྲམ་པ་ན་དད་ལྡན་བུ་སློབ་ཡོན་བདག་རྗེ་འབངས་འཁོར་བཅས་རྣམས་སྔར་ལས་དད་སེམས་རབ་ཏུ་འཁྲུངས།རང་བསྲེལ་བབས་པའང་ཁ་དོག་སྣ་ལྔའི་ཚུལ་དུ་ཡོད་ཅིང་།ཐུགས་ལྗགས་སྤྱན་གསུམ་བབས་པ།དབུ་སྐྲ་ལྕང་ལོ་མཁའ་འགྲོའི་བསྟི་གནས་ཡང་མེས་མ་ཚིག་པར་ལྷག་གེར་བཞུགས་པ་སོགས་ངོ་མཚར་མཛད་བཟང་སྣ་ཚོགས་སེམས་ཅན་ཐམས་ཅད་ཀྱི་དད་པའི་རྟེན་དང་མིག་དབང་གི་བདུད་རྩིར་གྱུར་ཏོ།།